da de da de da de fi en en en sv da nl de bar da da da da nl da da en da da da da da da da de de da da es da da it da de
Ny brochure skal brande Sydslesvig i Danmark | Dansk Skoleforening for Sydslesvig e.V.
Det danske mindretal i Sydslesvig præsenterer sig selv og deres landsdel i ny brochure, som rummer otte personlige fortællinger fra mindretalslivet. Brochuren, som skal brande Sydslesvig, er målrettet danskere nord for grænsen.
»Oplev Sydslesvig - mød det danske mindretal«, hedder brochuren, som alle mindretallets foreninger har udgivet i fællesskab. Den blev i går, onsdag, præsenteret på Dansk Centralbibliotek for Sydslesvig i Flensborg.
I alt optræder 17 almindelige sydslesvigere i brochuren, som fortæller om dagligdagen i de sydslesvigske foreninger og institutioner. Blandt andet kan man læse om den unge families møde med de danske skoler og dagtilbud, pensionisten, der finder tryghed i den danske sundhedstjeneste, og gymnasieeleven, der engagerer sig i de danske ungdomsforeninger i Sydslesvig.
Det er journalist Annelise Mølvig, der har stået for interviewene. Fotografen Lars Beck har taget billederne.
»Alle mennesker bærer på en god historie - den skal bare fortælles«, sagde Annelise Mølvig, da brochuren blev præsenteret.
Oplev Sydslesvig er et projekt i samarbejde mellem Dansk Centralbibliotek for Sydslesvig, Dansk Kirke i Sydslesvig, Dansk Sundhedstjeneste for Sydslesvig, Flensborg Avis, Friisk Foriining, Grænseforeningen, Sydslesvigs danske Ungdomsforeninger, Sydslesvigsk Forening, Sydslesvigsk Vælgerforening og Dansk Skoleforening for Sydslesvig. Brochuren er udkommet i et oplæg på 15.000.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg